ОТЧЕТ

ЗА КУЛТУРНИТЕ И ТВОРЧЕСКИ ПРОЯВИ

НА НЧ“ПРОСВЕТА- 1906“ С. ГОРСКИ ГОРЕН ТРЪМБЕШ

ОБЩИНА ГОРНА ОРЯХОВИЦА

ЗА ПЕРИОДА 01.01- 31.12. 2021 ГОДИНА

През 2021 година в изпълнение на културния календар, утвърден от Дирекция“Култура и Образование“ при Община Горна Оряховица и Читалищното настоятелство на НЧ“Просвета- 1906“ Горски горен Тръмбеш самодейните състави при читалището- Фолклорна група, Група за стари градски песни и Група за художествено слово взеха участие при провеждането на следните тържества, концерти и фестивали:

1-ви март- Ден на самодееца- „Баба Марта бързала , мартеници вързала“

Самодейката Мария Енчева изработи над 50 броя мартеници и НЧ“просвета- 1906“ организира посрещането на Баба Марта като организира тържество и всички самодейци и присъстващи на тържеството бяха закичени с мартеници.

3-ти март- Национален празник на Р. България- НЧ“Просвета- 1906“ поднесе цветя на паметника на опълченеца Петър Комитата и по случай Освобождението на България от турско робство бе изнесено празнично слово.

8- ми март- Международен ден на жената- Празничен рецитал под наслов“Жена- това- звучи горд!“. Празник с много песни и кулинарна изложба , приготвена от самодейките при читалището.

24 май- В навечерието на Празника на Българската просвета и култура, читалището организира Ден на поезията с представяне на стихосбирката „Във времето на колелата „ на местната поетеса Светла Богданова и творческа среща с нейни почитатели.

Библиотеката изготвя тематични табла с чествания и годишнини на поети и писатели.

За поредна година на 24 май в НЧ“Просвета- 1906“ бе изнесена онлайн програма“Върви народе възродени…“ по случай празника на Българската писменост и култура

Поради епидемиологичната обстановка НЧ“Просвета- 1906“ излъчваше онлайн по фейсбук всеки ден части от проведени празници, концерти, фестивали, изложби, културни прояви и мероприятия, състояли се през годините, с цел популяризиране на обществеността както на страницата на Горски горен Тръмбеш, така и на страницата на читалището.

24юни- Участие на Станимир Иванов, представляващ НЧ“Просвета- 1906“ на XVII Национален събор- надпяване“Авлига пее“ с песните на Мита Стойчева с. Обединение, където той зае Първо място и Златен медал за индивидуално участие.

26 юли- Участие на Станимир Иванов в Празника на хляба“ с. Ресен, където получи Първо място и Златен медал за представянето на песните на Борис Машалов.

18.09- Участие онлайн платформа на XIX-тиНационален събор на автентичния фолклор „От извора“ с. Труд , където Фолклорната група с художествен ръководител Михаил Михайлов бе отличена с грамота за отлично представяне и Първо място за индивидуално изпълнение на Станимир Иванов.

През месец октомври НЧ“Просвета- 1906“ чрез поетесата Светла Богданова и нейната стихосбирка „Във времето на колелата“бе включена в Литературния алманах, посветен на 165 години читалищно дело.

През месец ноември нашият певец Станимир Иванов направи видео запис на три народни песни като изработи ютуб канал и видиоклиповете му се излъчиха по“ФОЛКЛОР“ТВ

През месец декември, Станимир Иванов ,взе участие в Новогодишната програма в „От българско, по- българско“ с водещ Галя Асенова по Телевизия“СКАТ“

Читалището ни си сътрудничи и обменя културна информация с НЧ“Васил Левски“с. Присово и НЧ“развитие“ град Стражица, както и читалищата на Община Горна Оряховица

НЧ“Просвета- 1906“ съдейства и работи за превръщането на читалището ни в духовен център , работещ в полза на обществото.

Всички културни мероприятия и духовни прояви се подготвят и презентират пред населението, с цел посрещане потребностите на потребителите както на читалището, така и на библиотеката, за запазване на традициите, обичаите и предаване на идните поколения.